kardosdrur/scandi-wiki huggingface dataset:
Christopher Wesley

Christopher Wesley (født 23. juni 1987) er en tysk tidligere hockeyspiller. 

Han spillede i Nürnberger HTC gennem hele sin karriere fra 2007, til han satte staven på hylden i 2020.

Wesley debuterede på det tyske hockeylandshold i 2009 og nåede der at spille 161 kampe, indtil han indstillede landsholdskarrieren i 2018. I den periode var han med til at vinde EM-sølv i sin første landholdssæson, mens han var på holdet, der blev både verdens- og europamester i 2011.

Han repræsenterede Tyskland ved OL 2012 i London, hvor holdet efter en andenplads i indledende runde vandt 4-2 over Australien i semifinalen. I finalen vandt tyskerne 2-1 over Holland.

I 2013 var han med til at genvinde EM-titlen, mens det i 2015 blev til EM-sølv. Han var igen med ved OL 2016 i Rio de Janeiro, hvor Tyskland først vandt sin indledende pulje og derpå kvartfinalen mod New Zealand med 3-2. I semifinalen tabte de med 2-5 til Argentina, der efterfølgende vandt guld med sejr over Belgien, mens tyskerne vandt bronze med sejr over Holland efter straffeslag.

Referencer

Eksterne henvisninger 

Hockeyspillere fra Tyskland
Medaljevindere for Tyskland ved sommer-OL 2012
Medaljevindere for Tyskland ved sommer-OL 2016
Olympiske mestre fra Tyskland
Olympiske bronzemedaljevindere fra Tyskland
Philipp Zeller

Philipp Zeller (født 23. marts 1983) er en tysk hockeyspiller, der har været med til at vinde to OL-guldmedaljer i sin sport. 

Zeller begyndte at spille hockey i Münchner SC, hvorpå han spillede sammen med sin bror, Christopher Zeller, for hollandske HC Bloemendaal i 2006-07-sæsonen. I den følgende sæson skiftede brødrene til tyske KTHC Stadion Rot-Weiss. 

Philipp Zeller debuterede som ungdomslandsholdsspiller i 1999 og var med til at vinde ungdoms-EM-sølv i 2000 samt -VM-sølv i 2001. Han debuterede på A-landsholdet i 2002 og spillede derefter 199 seniorlandskampe frem til 2012. I den tid var han blandt andet med til at vinde EM-guld i 2003 og VM-guld i 2006. Han indstillede sin karriere i 2016.

Han var med for Tyskland ved OL 2008 i Beijing. Her blev holdet nummer to i indledende pulje. I semifinalen vandt de over Holland efter straffeslag, mens de i finalen sikrede sig guldet efter en sejr på 1-0 over Spanien, der fik sølv, mens Australien fik bronze.

I de følgende år var han med til at vinde EM-sølv i 2009 samt EM-guld i 2011, inden han var med til hvad der skulle vise sig at blive hans sidste OL, i 2012 i London. Her indledte Tyskland med at blive nummer to i deres pulje, hvorpå de i semifinalen besejrede Australien 4-2, inden de genvandt OL-guldet med sejr på 2-1 over Holland;  Australien blev nummer tre. OL blev desuden afslutningen på hans landsholdskarriere.

Philipp Zeller er uddannet jurist og arbejder nu for advokatfirmaet Seitz i Köln.

Referencer

Eksterne henvisninger 

Hockeyspillere fra Tyskland
Deltagere for Tyskland ved sommer-OL 2008
Medaljevindere ved sommer-OL 2008
Olympiske mestre fra Tyskland
Medaljevindere fra Tyskland ved sommer-OL 2012
Girl (album af Dannii Minogue)

Girl er det tredje studiealbum af den australske sangerinde Dannii Minogue. Det blev udgivet den 8. september 1997 i Storbritannien. Albummet indeholder fire singler, "All I Wanna Do", "Everything I Wanted", "Disremembrance" og "Coconut", udgivet kun i Australien. Denne sang optrådte som en skjult spor på CD-udgivelsen af albummet.

Baggrund 
I 1995 havde Dannii Minogue forladt pladeselskabet Mushroom Records, efter en tvist af den kontrakt. Et album under produktion blev endelig aldrig udgivet og ikke før 1997 da Minogue underskrevet med Eternal Records, at hun begyndte indspilningen af hendes tredje album Girl. Hendes første albums Love and Kisses og Get Into You var meget pop-orienteret, men Minogue blev siden interesseret i dance-musik efter udgivelsen af mange remixer fra hendes tidligere singler.

Musikalsk stil 
Albummet Girl var meget anderledes fra Minogues tidligere arbejde. Det blev tydeligt beskrevet med den første single "All I Wanna Do" som indeholdt en vigtigere dance-stil i modsætning til pop. De andre sange fra albummet varierede fra modne pop ("Heaven Can Wait", "Am I Dreaming?", "Everything I Wanted", "It's Amazing") til en mere dance-stil ("Disremembrance", "Movin' Up"). Albummet indeholder også en bemærkelsesværdige trance-stil ("So in Love with Yourself", "If It Moves – Dub It") og ambient-lyder ("Everybody Changes Underwater"). Mange af sangene indeholdt også stærke undertoner af electronica.

Sporliste

Medlemmer 

Dannii Minogue – vokal, baggrundsvokal, sangskriver
Terry Ronald – baggrundsvokal
Jackie Rawe – baggrundsvokal
Kylie Minogue – baggrundsvokal (spor 3)
Paul Lewis – baggrundsvokal
Diane Charlemagne – baggrundsvokal
Suzanne Rhatigan – baggrundsvokal
Owen Parker – guitar
Julian Dunkley – guitar
Drew Milligan – programmering
Sally Herbert – strengeinstrumenter
Margaret Roseberry – strengeinstrumenter
Jules Singleton – violin
Anna Hemery – violin
Anne Wood – violin
Anne Stephenson – violin
Jackie Norrie – violin
Gini Ball – violin

Jocelyn Pook – bratsch
Claire Orsler – bratsch
Ellen Blair – bratsch
Dinah Beamish – cello
Nick Cooper – cello
Billy McGee – kontrabas
Gary Williams – båndløs basguitar
Mark McGuire – lydtekniker
Paul Barry – sangskriver
Steve Torch – sangskriver
Stuart McLennan – sangskriver, assistent producent, baggrundsvokal
Tim Powell – sangskriver, assistent producent
Graham Stack – producent, sangskriver
Brian Higgins – producent, sangskriver
Matt Gray – producent, sangskriver
David Green – producent, sangskriver
Ian Masterson – producent, sangskriver
Mark Taylor – producent, sangskriver

Hitlister

Referencer

Eksterne henvisninger 
Girl (album af Dannii Minogue) på Allmusic

Dannii Minogue-album
Album fra 1997
Christian 4. (flertydig)

Christian 4. har flere betydninger:

 Christian 4. (1577-1648) – Konge af Danmark og Norge 1588–1648.
 Christian 4. (1722-1775) – Pfalzgreve af Zweibrücken
Francesco Bartolozzi


Francesco Bartolozzi (25. september 1728 eller 1727 i Florens – 2. marts eller 7. marts 1813 i Lissabon) var en italiensk kobberstikker, tegner og forlægger.

Efter at have arbejdet i sit hjemland kom han 1764 til London, hvor han virkede indtil 1802, da han kaldtes til Lissabon; her døde han som akademidirektør.

I England blev Bartolozzi berømt og dannede skole, særlig ved sin punktér(crayon)-manér (crayonstik og punktérstik), som han udviklede til en høj grad af fuldkommenhed (Bartolozzis miniaturagtig fine teknik: stippled work).

Han var overordentlig produktiv; Bartolozzis biograf (Tuer) opregner således 2200 numre.

Litteratur 
Som angivet af Axel Holck i Salmonsen:
 A.W. Tuer: Bartolozzi and his works, London 1882
 Brinton: Bartolozzi and his pupils, 1904
 Bailly: Francesco Bartolozzi, London 1907;
 The Connoisseur, Ekstranummer 3

Kilde 
 Axel Holck:

Referencer

Eksterne henvisninger 

Kobberstikkere
Grafikere fra Italien
Personer i 1700-tallet
Personer i 1800-tallet
Salmonsens
Personer fra Firenze
Punktermanér

Punktermanér er en særegen slags kobberstik, der fremkommer ved, at billedet i kobberpladen dannes af fordybede punkter og ikke af linjer. Punkterne kan frembringes ved gravering eller ved ætsning eller ved begge dele i forening. Dertil anvendes en punsel, som er en lille stålmejsel, og et med små tænder besat hjul, en roulette.

Kilde 
  af cand.polyt. F.R. Friis og museumsinspektør Leo Swane

Referencer

Eksterne henvisninger 

 "punktermanér" hos Ordbog over det danske Sprog, Ordnet.dk/ods
 "punkterkunst" hos Ordbog over det danske Sprog, Ordnet.dk/ods


Grafik
Kunstens teknikker
Salmonsens
Christian Günther (flertydig)

Christian Günther henviser til flere personer, blandt andre:

 Christian Günther 1. af Schwarzburg-Sondershausen (1578–1642), greve af Schwarzburg-Sondershausen
 Christian Günther 2. af Schwarzburg-Arnstadt (1616–1666), greve af Arnstadt
 Christian Günther af Schwarzburg-Sondershausen (1645–1721), fyrst af Schwarzburg-Sondershausen
 Christian Günther (1886–1966), svensk udenrigsminister
Fiskebens-diagram

Et fiskebensdiagram (også kaldet et Ishikawa-diagram) er en type diagram, der anvendes til at foretage en årsags-/virkningsanalyse, der gør det muligt at identificere
årsager til og løsninger på et problem samt at kategorisere disse i relevante områder.

Fremgangsmåde:
- Ud fra et givent problem grupperes et antal tænkelige årsagsområder
- Til årsager (store fiskeben) relateres derefter flere detaljerede årsager
(som mindre fiskeben).
- For hver årsag oplistes herefter en eller flere mulige løsninger.
- Hele analysen foretages ved hjælp af et fiskebensdiagram

Diagramtypen blev opfundet af Kaoru Ishikawa ved Kawasakis værft i 1960'erne.

Abstraktion
Diagrammer
Symboler
Yōsei Teikoku

Yōsei Teikoku (, ) er et japansk rockband, etableret i 1997. Bandets musik kombinerer elementer fra bl.a heavy metal, elektronisk og klassisk, med gotisk som kerne. De har indspillet introsange for adskillige animes. Disse inkluderer bl.a Mirai Nikki, Magical Pokan, Innocent Venus, Kurokami: The Animation, Seikon no Qwaser. De har også indspillet soundtracket til computerspillet Mai-HiME. De har udgivet fire albums hos pladeselskabet Lantis: Gothic Lolita Propaganda, metanoia, Gothic Lolita Doctrine og Gothic Lolita Agitator.

Medlemmer 
  - vokalist, kor og sangskrivning. 
   - keyboard, guitar, komponering, arrangering og sangskrivning. Han har tidligere været medlem af Kukui og har bl.a lavet introsangen til Venus Versus Virus.
  - basguitar.
 , rigtige navn: Hirano Yukimura) - ledende guitarspiller
  - trommer.

Tidligere medlemmer
  - trommer. 

De stiftende medlemmer (før udgivelsen af Baptize) var Yui og Tachibana .

Diskografi

Album 
  (1996)
  (1997)
  (1998)
  (1999)
 Stigma (2005)
 Gothic Lolita Propaganda (2007)
 Metanoia (2007)
  (2009)
 Gothic Lolita Doctrine (2009)
 Gothic Lolita Agitator (2010)
 Pax Vesania (2013)
 Hades: The Other World (2014)
 "Shadow Corps(e)" (5. august 2015)

Singler 
 Ashita wo Yurushite (明日を許して) (2006))
 Senketsu no Chikai (鮮血の誓い) (2006)
 Noble Roar (2006)
 Valkyrja (2006)
 Shijun no Zankoku (至純の残酷) (2007)
 Schwarzer Sarg (2008)
 Hades: The Bloody Rage (2008)
 Weiß Flügel (2008)
 Gekkō no Chigiri (月光の契り) (2009)
 "One" (2009)
 Tasogare no Getsuka (誰そ彼の月華) (2009)
 Baptize (2010)
 Rebellion Anthem (2010)
 Asgard (2010)
 "Mischievous of Alice" (2011)
 Kūsō Mesologie (空想メソロギヰ, "Fantasy Mesology") (2011
 Filament (2012)
 Shito Kakusei (使徒覚醒) (2014)
 Kyūsei Argyros (救世Άργυρóϛ) (2014)
 "Disorder" (2016)

Andet 
 Promoverings-CD (2004)
Blev givet væk under nogle af deres koncerter. Inkluderer korte, alternative versioner af Garden, Last moment, Torikago (トリカゴ), Haru he (春へ), Gekka Kyōsō (月下狂想), Deep sea og Moonlight magic.
 My-HiME (computerspil, soundtrack)
 Tsui no Yataka
 Fortissimo EXA Asgard (computerspil, åbningssang)
 Kamisama to Unmei Kakumei no Paradox (computerspil, soundtrack)

Kilder

Eksterne henvisninger 
 
 Officiel hjemmeside 
 Fairy Yuis officielle hjemmeside 
 Yōsei Teikokus profil  hos Lantis 

Gothic metal-grupper
Metalgrupper fra Japan
Musikgrupper fra 1997
Dark wave-grupper
Goldstein

Goldstein (, ; "guld-sten"), er et almindeligt efternavn og henviser til flere personer:

 Adam Michael Goldstein (1973-2009) – amerikansk DJ
 Baruch Kappel Goldstein (1956-1994) – amerikansk født jødisk læge og ekstremistisk massemorder
 Betty Friedan født Goldstein (1921-2006) – jødisk amerikansk feminist, kommentator, aktivist og forfatter
 Elliott Gould, født Goldstein (1938) – amerikansk skuespiller
 Eugen Goldstein (1850-1930) – tysk fysiker der opdagede kanal-/anode- stråler
 Isidore Isou – rumænsk født (Ioan-Isidor Goldstein) fransk digter, filmkritiker og grundlægger af Lettrisme
 Jørn Irving Goldstein (1953) – norsk ishockeyspiller
 Joseph Leonard. Goldstein (1940) – amerikansk biokemi bøger, genetiker og nobelpristageren
 Lesley Sue Gore, født Goldstein (1946) - amerikansk sangerinde, kendt for pophittet "It's My Party"
 Martha Goldstein, født Svendsen – amerikansk cembalist og pianist
 Melvyn C. Goldstein (1938), amerikansk antropolog og tibetolog

 Ruth Harriet Louise, født Goldstein (1903-1940) – amerikansk fotograf

Fiktive personer 
 Emmanuel Goldstein, en af nøglefigurerne i George Orwells roman "1984"

Se også 
 Goldstone

Tyske efternavne
Jødiske efternavne
Sportfreunde Stiller

Sportfreunde Stiller er en tysk indie-rock-gruppe.

Gruppen kommer oprideligt fra Germering ved grænsen til München. Både Peter Brugger og Florian Weber spillede fodbold ved SV Germering, og bandets navn kommer fra deres tidligere træner, Hans Stiller. Mange af deres sange handler om fodbold og andre sport; f.eks. sangen Ich, Roque fra 2004 om spilleren Roque Santa Cruz fra FC Bayern München. Foran VM i fodbold 2006 i Tyskland producerede de et helt konceptalbum om fodbold, You Have to Win Zweikampf, og sangen '54, '74, '90, 2006 blev deres største succes (1954, 1974 og 1990 er de år, da Tyskland var verdensmester i fodbold).

I 2009 var de den sjette tyske gruppe, som indspillede et MTV Unplugged.

Diskografi 
 1996: Macht doch was Ihr wollt – Ich geh’ jetzt! (EP)
 1998: Thonträger (EP)
 2000: So wie einst Real Madrid
 2002: Die gute Seite
 2004: Burli
 2004: Live / Evil
 2006: You Have to Win Zweikampf
 2007: La Bum
 2009: MTV Unplugged in New York
 2013: New York, Rio, Rosenheim
 2016: Sturm & Stille

Eksterne henvisninger 

 Hjemmeside
 Sportfreunde Stiller på Facebook

Rockgrupper fra Tyskland
Bartolomeo Columbus

Bartolomeo Columbus (genovesisk: Bertomê Corombo, spansk: Bartolomé Colón, italiensk: Bartolomeo Colombo) (født ca. 1461, død 1515) var en genovesisk opdagelsesrejsende og yngre bror til Christoffer Columbus.

Bartolomeo Columbus blev af Christoffer Columbus instrueret om at opføre en ny hovedstad på Hispaniola. I august 1497 grundlagde Bartolomeo Santo Domingo på sydkysten af det, der i dag er Den Dominikanske Republik.

Opdagelsesrejsende fra Italien
Personer fra middelalderen
Dannys Drøm

Dannys Drøm er en LP udgivet 1980 af musikforlaget Medley Records. Pladen indeholder tidstypiske ungdomssange sunget af Mellervang Koret bestående af elever fra Mellervangskolen i Aalborg. Langt størstedelen af sangene er skrevet af Niels Drevsholt, som også skrev musik til popduoen Snapshot.

Nummerliste 
Side A
 Fodbold
 Maskespil
 Grill-Rock
 Kommer Du Ikke I Aften
 Tænk At Ku Sie
 Drømmen
Side B
 Hvordan Mon Han Er
 Morgen
 Det Sted Hvor Jeg Bor
 Jeg Tror Nok, Jeg Tror
 Danny Ta' Og Syng
 Festen Er Forbi

Referencer
 Billede af cover

Album fra 1980
Mellervang Koret

Mellervang Koret er et kor bestående af elever fra Mellervangskolen i Aalborg, som udgav plader i slut 70erne og start 80erne 

Blandt udgivelserne er
 Sådan en fredag 1979 
 Dannys drøm 1980
 På vej 1981
 Verden er din i morgen 1982 
Kor fra Danmark
Musikgrupper fra 1980
Jan Rørdam

Jan Rørdam (født 11. september 1958) er en dansk sanger, komponist, musiker, og producer. Han har sammen med Aske Bentzon skrevet musikken til Bamses Billedbog, som blev udgivet første gang på et album i 1986 og solgte 170.000 eksemplarer. Han har også skrevet musikken til TV 2-julekalenderne med Pyrus (1994–2000). Desuden har han medvirket på udgivelser med Søren Sko, Elisabeth Gjerluff Nielsen, Benjamin Koppel, Maria Montell, og Caroline Henderson.

I 1999, var der en DR produktion der spurgte sig selv om, hvornår fanden musikken kommer. Produktionen stod med hvad der skulle vise sig at være Danmarks første reality-serie Dahlgårds Tivoli. Produktionen hyrede Jan Rørdam, og dennes percussion-tema til serien, bliver stadig nydt af mange den dag i dag. 

I 1983 mødte han sangerinden Alberte Winding, som han senere blev gift med. Sammen fik de en søn og en datter, indtil deres skilsmisse i 2001. Rørdam var bl.a. med til at komponere musikken til flere af Alberte Windings albums, heriblandt albummene Lyse nætter (1991) og Tju bang chokolademand (Det er mig, der bestemmer her) (1994) der solgte henholdsvis 80.000 og 165.000 eksemplarer.

Fra 2012-2018 var han været kæreste med journalist Mette Vibe Utzon.

Produceret musik til

Film 
 Det skaldede spøgelse (1992)
 Under overfladen (1999)
 Møgunger (2003)

Julekalendere 
 Alletiders jul (1994)
 Alletiders nisse (1995)
 Bamses Julerejse (1996)
 Alletiders julemand (1997)
 Pyrus i alletiders eventyr (2000)
 Nissernes Ø (2003)

Tv-serier 
 Dahlgårds Tivoli (1999)

Ægtefæller 
 1983–2001: Alberte Winding
 2012–: Mette Vibe Utzon

Referencer

Eksterne henvisninger 
 Officielt websted
 

Musikere fra Danmark
Personer i Kraks Blå Bog
Junior Eurovision Song Contest 2012

Junior Eurovision Song Contest 2012 blev holdt i HMH Arena i Amsterdam, Holland, d. 1. december 2012. Vinderen blev Anastasiya Petryk fra Ukraine, med sangen "Nebo" Værterne var Ewout Genemans og Kim-Lian van der Meij.

Deltagere

Eksterne henvisninger 

2012
Musik i 2012
Lantis

er en japannsk virksomhed som specialiserer sig som pladeselskab for japanske musikere, anime-musik og computerspilsmusik. De blev etableret d. 26. november 1999 og blev i maj 2006 et datterselskab af Bandai Visual. I dag er de et datterselskab af Namco Bandai.

Pladeselskaber
Lantis består af fire pladeselskaber:
 Lantis (hovedselskab, distribuerede tidligere King Records, som nu distribuerer sig selv)
 Mellow Head (distribueres af Geneon Universal Entertainment)
 Glory Heaven (distribueres af Sony Music Entertainment Japan)
 Kiramune (distribuerer sig selv)

Musikere

Lantis
2HEARTS
AiRI
Ai Shimizu
AIKATSU☆STARS!
Aira Yūki
Aki Hata
Aki Misato
ALI PROJECT (har tidligere arbejdet for Mellow Head)
Annabel
Aqours
Blood Stain Child
Ceui
Choucho
CooRie
Dai-ni Bun'gei-bu
Daisuke Hirakawa
Daisuke Ono
DEARDROPS
Eufonius
Faylan
Fhána
G.Addict
GRANRODEO
Hekiru Shiina
Hiromi Satō
Hironobu Kageyama
Hiroshi Kitadani
Hyadain
Ika Musume
JAM Project
Kanae Itō
Kenichi Suzumura
Kenshō Ono
Larval Stage Planning
LAZY
Mai Nakahara
marble
Masaaki Endoh
Masami Okui
Masumi Itō
Natsuko Aso
Megu Sakuragawa
Megumi Ogata
milktub
Minami Kuribayashi
Minori Chihara
Minoru Shiraishi
Mitsuo Iwata
Miyuki Hashimoto
nano.RIPE
Natsuko Aso
Nomico
OLDCODEX
Oranges & Lemons
OUTER-TRIBE
Rin
Rita
R.O.N (også kendt som STEREO DIVE FOUNDATION)
Ryoko Shintani
Sakura Nogawa
Saori Atsumi
Sayaka Sasaki
SCREEN mode
Sena
Shizuka Itō
Shō Hayami
Shōjobyō
Showtaro Morikubo
Snow*
Sphere
STAR☆ANIS
StylipS
Suara
Shuuhei Kita
SV TRIBE
Takashi Utsunomiya (også kendt som U_WAVE)
Takuma Terashima
Tatsuhisa Suzuki
Tetsuya Kakihara
Toshiyuki Morikawa
TRUE
Ui Miyazaki
ULTRA-PRISM
Wild San-nin Musume
Yousei Teikoku
Yozuca*
Yūmao
Yūki Kaji
Yuko Goto
YURIA
ZAQ
μ's
Fo'xTails

Kiramune
CONNECT (bestod af Mitsuo Iwata og Kenichi Suzumura)
Miyu Irino
Hiroshi Kamiya
KAmiYU (bestod af Irino og Kamiya)
Daisuke Namikawa
Tetsuya Kakihara
Nobuhiko Okamoto
Trignal (bestod af Takuya Eguchi, Ryōhei Kimura, og Tsubasa Yonaga)
Hiroyuki Yoshino

GloryHeaven
Rie Kugimiya
Crustacea
Sphere
Mamiko Noto

Mellow Head
kukui
Ai Shimizu
NANA
meg rock
Riryka

Tidligere
UNDER17 (opløst i december 2004)
SKE48 (skiftede over til Nippon Crown, og senere Avex Trax)
Eri Kitamura (skiftede over til Starchild Records den 9. maj 2009)
Clover (indtil 2007)
Riyu Kosaka
Sae
KOTOKO (optrådte på introsangen til Onegai Teacher og Onegai Twins)
Saeko Chiba (indtil  2005)
Sakura Nogawa (indtil 2007)
Aya Hirano (skiftede over til Universal Sigma den 13. februar 2012)
Milky Holmes (skiftede over til Hibiki Music i 2013)
Mix★JUICE (blev opløst i januar 2004)
MOSAIC.WAV
Ui Miyazaki (skiftede over til FOXROT gennem 5pb.)
Little Non (blev opløst den 28. februar 2011)
Yuka Saotome
Sea☆A (blev opløst den 30. juni 2013)
Rey (blev opløst den 32. august 2013)

Kilder

Eksterne henvisninger
Officiel hjemmeside

Pladeselskaber fra Japan
Leap-The-Dips

Leap-The-Dips er verdens ældste fungerende trærutsjebane og den sidste sidefriktions-rutschebane i Nordamerika. Den står opført i Lakemont Park i Altoona i Pennsylvania og blev opført i 1902 af E. Joy Morris Company. Leap-the-Dips var funktionel frem til 1985, hvor den lukkede på grund af dårlig teknisk stand. En pengeindsamlingskampagne muliggjorde en istandsættelse, der påbegyndtes i 1997 og som førte til, at Leap-the-Dips genåbnede på Memorial Day i 1999.

Selvom denne forlystelse ikke er ret hårrejsende i forhold til nutidige standarder, da den kun er 12 ½ meter høj med en gennemsnitsfart på 16 km/t, har den stadig mange besøgende. Flere besøgende beretter, at vognenes baghjul engang var i stand til at forlade sporet på toppen af nogle stigninger.

På et tidspunkt fandtes en lignende rutschebane kaldet Leap the Dips ved Mounds State Park i Anderson i Indiana. Forlystelsen var opført omkring den store forhøjning i 1908, og besøgende fortalte, at man fra toppen kunne se helt ned til floden. På grund af dårlige tider begyndte forlystelsesparken at sælge ud af sit udstyr i de tidlige 1920'ere. 

Leap-The-Dips står opført på National Register of Historic Places, og i 1996 fik den betegnelsen National Historic Landmark. Den er også en American Coaster Enthusiasts Coaster Classic og Coaster Landmark.

Kildehenvisninger

Eksterne henvisninger 

Rutsjebaner
Bygninger, konstruktioner og anlæg i Pennsylvania
Etableret i 1902
Hønefoss BK

Hønefoss Ballklubb er en fodboldklub fra Hønefoss i Ringerike kommune i Buskerud, som har hjemmebane på AKA Arena.

Klubben deltog i Tippeligaen 2010, men rykkede ned i 1. division efter at have tabt i kvalifikationsturneringen til Fredrikstad. 2010 var første gang klubben spillede i den øverste norske liga. I 2011 vandt klubben 1.division og rykkede op i Tippeligaen, hvor klubben stadig er repræsenteret. I dag spiller Hønefoss i .

Historie 
Klubben er opstået ved fusion af flere tidligere fodbold- og idrætskluber:

IF Liv som blev stiftet 4. februar 1895.
Fossekallen IF, som fik sit navn 28. marts 1909 efter at Skiklubben Halden (stiftet 15. april 1908) skiftede navn. 
Fossekallen blev i 1940 slået sammen med Hønefoss AIL.
I 1987 blev klubberne IF Liv og Fossekallen slået sammen til Liv/Fossekallen. 
Klubben fik i 1997 navnet L/F Hønefoss, og i 2002 blev navnet igen ændret til nuværende Hønefoss BK. 
 
I 1998 rykkede L/F Hønefoss op i 1. division. Publikumsrekorden i Hønefoss Idrettspark er 3773, og blev sat 22. august 2005 i en cupkamp mod Hamarkameratene.

Hønefoss Ballklubb har i dag to supportklubber, og en ultras-gruppering.
Supportklubberne hedder Fosseberget,- som er klubbens største, og 1895.
Ultras-grupperingen hedder Hønefoss Elite.

18. juli 2007 blev det besluttet at bygge et nyt stadion; dette stod færdigt i 2009. Det er godkendt til 3500 tilskuere, men siden området kun er reguleret til 3000, må HBK ansøge kommunen om dispensation når antallet af tilskuere er over 3000.

I januar 2008 blev Ole Bjørn Sundgot ansat som ny cheftræner for klubben. I sin anden sæson med Sundgot som træner nåede HBK andenpladsen i 1. division, og sikrede sig oprykning til Tippeligaen.

Referencer

Eksterne henvisninger 
Officiel webside
Fosseberget Supportklub

Fodboldklubber i Norge
Etableret i 1895
Mateo Kovačić

Mateo Kovačić er en kroatisk fodboldspiller, som for Premier League-klubben Manchester City. Kovačić spiller som offensiv midtbanespiller. Han spiller mest som den dybtliggende playmaker. Han debuterede på det kroatiske landshold den 22. marts 2013. Hans professionelle karriere begyndte i Dinamo Zagreb, da han var 16 år, og her var han med til at vinde to liga titler i træk. Han blev derefter solgt til Inter.

Seniorkarriere

I juni 2023 skrev Kovačić kontrakt på en 4-årig aftale med Manchester City indtil juni 2027.

Eksterne henvisninger 

 

Fodboldspillere fra Kroatien
Fodboldspillere fra FC Internazionale Milano
Fodboldspillere fra Dinamo Zagreb
Fodboldspillere fra Real Madrid CF
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022